CELEX: 62012TN0230
Language: el
Date: 2012-05-23 00:00:00
Title: Υπόθεση T-230/12: Προσφυγή της 23ης Μαΐου 2012 — Axa Belgium κατά Επιτροπής

11.8.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 243/21
            
         Προσφυγή της 23ης Μαΐου 2012 — Axa Belgium κατά Επιτροπής
   (Υπόθεση T-230/12)
   2012/C 243/38
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Axa Belgium (Βρυξέλλες, Βέλγιο) (εκπρόσωπος: G. Cleenewerck de Crayencour, δικηγόρος)
   
      Καθής: Ευρωπαϊκή Επιτροπή
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τα χρεωστικά σημειώματα υπ’ αριθ. 7141101047 ποσού 1 590,62 ευρώ με ημερομηνία 23.3.2012 και υπ’ αριθ. 7141101053 ποσού 10 160,88 ευρώ με ημερομηνία 23.3.2012·
            
         
               —
            
            
               να ακυρώσει τον συμψηφισμό απαιτήσεων και εκκρεμών οφειλών της Επιτροπής, στον οποίο αυτή προέβη με επιστολή της 26ης Μαρτίου 2012 που απηύθυνε στην Axa Belgium S.A. (επιστολή με στοιχεία αναφοράς D(2012) C4 — B.2 — 000212, υπογεγραμμένη από τον B. υπάλληλο της ΓΔ Προϋπολογισμού)·
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως
   
   Προς στήριξη της προσφυγής της η προσφεύγουσα προβάλλει δύο λόγους.
   
               1)
            
            
               Ο πρώτος λόγος αντλείται από παραβίαση των Συνθηκών και πλάνη περί το δίκαιο, καθόσον η Επιτροπή εξέδωσε χρεωστικά σημειώματα για απαιτήσεις οι οποίες δεν είναι θεμελιωμένες και προέβη σε είσπραξη με συμψηφισμό απαιτήσεων οι οποίες δεν είναι βέβαιες, εκκαθαρισμένες και απαιτητές. Η προσφεύγουσα υποστηρίζει ότι η Επιτροπή απαιτεί ποσά πέρα από τα όρια του κοινού δικαίου στο πλαίσιο της υποκαταστάσεώς της στα δικαιώματα υπαλλήλων της που έχουν υποστεί ατύχημα του οποίου ο υπαίτιος είναι ασφαλισμένος από την προσφεύγουσα για την αστική του ευθύνη.
            
         
               2)
            
            
               Ο δεύτερος λόγος αντλείται από παραβίαση της αρχής της χρηστής διοικήσεως και της δικαιολογημένης εμπιστοσύνης, καθόσον η Επιτροπή προέβη σε συμψηφισμό παρά την ύπαρξη συμβατικής δεσμεύσεώς της να μην προβεί σε τέτοια ενέργεια και παρά το γεγονός ότι, από μακρού χρόνου, η Επιτροπή είχε αποδεχθεί την τακτοποίηση των υποθέσεων με διαπραγμάτευση χωρίς να προβαίνει σε συμψηφισμό και αναμένοντας τις αποφάσεις των βελγικών δικαστηρίων.